Suchinthana/ta-wikipedia huggingface dataset:
ஈரோடு செங்குந்தர் பொறியியல் கல்லூரி

ஈரோடு செங்குந்தர் பொறியியல் கல்லூரி (Erode Sengunthar Engineering College) இந்தியாவின் தமிழ்நாட்டின், ஈரோடு மாவட்டம், துடுப்பதியில் செயல்படும் ஒரு சுயநிதி பொறியியல் கல்லூரி ஆகும். இது பெருந்துறையிலிருந்து (வழி: காஞ்சிக்கோயில், கவுந்தப்பாடி) 22 கி.மீ. தொலைவில் அமைந்துள்ளது.

துவக்கம் 
இந்தக் கல்லூரி 1996-இல் ஈரோடு செங்குந்தர் கல்வி அறக்கட்டளையால் தொடங்கப்பட்டது. இக்கல்லூரி ஐஎஸ்ஓ 9001: 2008 சான்றிதழைப் பெற்றுள்ளது. மேலும் இது தேசிய அங்கீகார வாரியத்தால் அங்கீகரிக்கப்பட்டுள்ளது. இக்கல்லூரியானது சென்னை அண்ணா பல்கலைக்கழகத்துடன் இணைவுப் பெற்றுள்ளது. இந்த கல்லூரி பெங்களூரு, தேசிய மதிப்பீடு மற்றும் தரச்சான்று அவையின் 'ஏ' தரச்சான்றை பெற்றுள்ளது.

துறைகள் மற்றும் படிப்புகள்

கணினி அறிவியல் மற்றும் பொறியியல் துறை 
 பி.இ. கணினி அறிவியல் மற்றும் பொறியியல் (நான்கு ஆண்டுகள்) 
 எம்.இ. கணினி அறிவியல் மற்றும் பொறியியல் (இரண்டு ஆண்டுகள்) 
 எம்.எஸ்.சி. கணினி அறிவியல்

இயந்திரப் பொறியியல் துறை 
 பி.இ. இயந்திரப் பொறியியல் (நான்கு ஆண்டுகள்) 
 பி.இ. இயந்திரப் பொறியியல் (நான்கு ஆண்டுகள்) - தமிழ் வழி 
 எம்.இ. உற்பத்திப் பொறியியல் (இரண்டு ஆண்டுகள்)

மின் மற்றும் மின்னணு  பொறியியல் துறை 
 பி.இ. மின் மற்றும் மின்னணு பொறியியல் (நான்கு ஆண்டுகள்)

மின்னணுவியல் மற்றும் தொடர்பியல் பொறியியல் துறை 
 பி.இ. மின்னணுவியல் மற்றும் தொடர்புப் பொறியியல் (நான்கு ஆண்டுகள்)

மின்னணுவியல் மற்றும் கருவிப் பொறியியல் துறை 
 பி.இ. மின்னணுவியல் மற்றும் கருவிப் பொறியியல் (நான்கு ஆண்டுகள்)

கட்டிடப் பொறியியல் துறை 
 பி.இ. கட்டிடப் பொறியியல்

வேதியியல் பொறியியல் துறை 
 பி.டெக். வேதியியல் பொறியியல் (நான்கு ஆண்டுகள்)

வணிக மேலாண்மைத் துறை 
 எம்.பி.ஏ. (முதுநிலை வணிக மேலாண்மை)

கணினி பயன்பாடுகள் துறை 
 எம்.சி.ஏ. (முதுநிலை கணினி பயன்பாடுகள்) (மூன்று ஆண்டுகள்).

வசதிகள்

நூலகம் 
இக்கல்லூரியில் 30,000 தொகுதிகள், 8,600 தலைப்புகள், 148 இந்திய இதழ்கள் மற்றும் 93 பன்னாட்டு பத்திரிகைகள், அகில இந்திய தொழில்நுட்பக் கல்விக் குழு கூட்டமைப்பின் 801 இணைய இதழ்களைக் கொண்ட ஒரு மைய நூலகம் உள்ளது. இந்த நூலகத்தில் 1,800க்கும் மேற்பட்ட குறுந்தகடுகள் மற்றும் நெகிழ்வட்டுகளின் தொகுப்பும் உள்ளது. பொறியியல் பட்டதாரி தகுதித் தேர்வு, வெளிநாட்டு மொழியாக ஆங்கிலத் தேர்வு, ஜி.ஆர்.இ, மேலாண்மைப் பட்டத்திற்கான நுழைவுத்தேர்வு, இராணுவ சேவை, இந்தியக் குடியியல் பணிகள் போன்ற போட்டித் தேர்வுகளுக்கு தயாராவதற்கான புத்தகங்கள் குறிப்பு,  வெளியீடுகள் உள்ளன.

மேற்கோள்கள்

வெளி இணைப்புகள் 
 அதிகாரப்பூர்வ தளம் 
ஈரோடு மாவட்ட பல்கலைக்கழகங்களும் கல்லூரிகளும்
ஈரோடு மாவட்டத்திலுள்ள பொறியியல் கல்லூரிகள்
Coordinates on Wikidata
அண்ணா பல்கலைக்கழக இணைவுக்கல்லூரிகள்
1951 இந்திய மக்கள் தொகைக் கணக்கெடுப்பு

1951 இந்திய மக்கள் தொகைக் கணக்கெடுப்பு (1951 Census of India) இது இந்தியாவின் 9வது மக்கள்தொகை கணக்கெடுப்பாகும். பிரித்தானிய இந்தியாவின் ஆட்சியில் 1871-ஆம் ஆண்டு முதல், பத்தாண்டுகளுக்கு ஒரு முறை மக்கள்தொகை கணக்கெடுக்கப்பு முறை தொடர்ந்து நடைபெற்று வருகிறது. மேலும் இது இந்தியப் பிரிவினைக்கு  பிறகு முதன்முறையாக எடுக்கப்பட்ட கணக்கெடுப்பாகும். மேலும் இக்கணக்கெடுப்பு, 1948-இல்  இயற்றப்பட்ட இந்திய மக்கள்தொகைக் கணக்கெடுப்புச் சட்டத்தின் மேற்கொண்ட முதல் மக்கள்தொகை கணக்கெடுப்பாகும். 

1951 இந்திய மக்கள்தொகை கணக்கெடுப்பின்படி, இந்தியாவின் மொத்த மக்கள்தொகை 36,10,88,090 (முப்பத்தி ஆறு கோடியே பத்து இலட்சத்து எண்பத்தி எட்டாயிரத்து தொன்னூறு) ஆகும். பாலின விகிதம் 1000 ஆண்களுக்கு 946 பெண்கள் வீதம் இருந்தனர். 1941 - 1951 முடிய பத்தாண்டுகளில் மொத்த மக்கள்தொகை வளர்ச்சி  4,24,27,510  (13.31%) ஆக உயர்ந்துள்ளது. 1941-ஆம் ஆண்டின் மக்கள்தொகை 31,86,60,580 ஆகும். 1951-ஆம் ஆண்டின் இந்திய மக்கள்தொகை குறைந்தற்கு முக்கிய காரணம் இந்தியப் பிரிவினை ஆகும். ஜம்மு காஷ்மீர் மாநிலத்தில் 1951-ஆம் ஆண்டில் மட்டும் மக்கள்தொகைக் கணக்கெடுப்பு மேற்கொள்ளப்படவில்லை. 1951-ஆம் ஆண்டில் மேற்கொள்ளப்பட்ட மக்கள்தொகை கணக்கெடுப்பின் போதே தேசிய குடிமக்கள் பதிவேடும் பராமரிக்கப்பட்டது. 1951 ஆம் ஆண்டு நடந்த மக்கள் தொகை கணக்கெடுப்பின்படி, 18% இந்தியர்கள் கல்வியறிவு பெற்றவர்களாக இருந்தனர். மக்களின் சராசரி ஆயுட்காலம் 32 ஆண்டுகள் என இருந்தது. 

1951-ஆம் மக்கள்தொகைக் கணக்கெடுப்பு மூலம், 72,26,000 (எழுபத்தி இரண்டு இலட்சத்தி இருபத்தி ஆறாயிரம்) இசுலாமியர்கள் இந்தியாவிலிருந்து, தற்கால பாகிஸ்தான் மற்றும் வங்காளதேசத்திற்கு குடியேறியுள்ளனர். மேலும் தற்கால பாகிஸ்தான் மற்றும் வங்காளதேசம் பகுதிகளில் வாழ்ந்த 72,49,000 இந்துக்கள், சீக்கியர்கள், பௌத்தர்கள, சமணர்கள் இந்தியாவில் குடியேறினர் என அறியப்பட்டது.

மொழிகள் & மக்கள்தொகை பரம்பல்

சமயவாரி மக்கள்தொகை
1951 இந்திய மக்கள்தொகையில் இந்துக்கள் 306 மில்லியன் (84.1%) மக்கள் இருந்தனர். இசுலாமியர்கள் 34 மில்லியன் (9.8%) மக்கள் இருந்தனர். கிறித்தவர்கள் 8.3 மில்லியன் மக்கள் இருந்தனர் 

1947 இந்திய விடுதலைக்கு முன்னர், பிரித்தானிய இந்தியாவின் மொத்த மக்கள்தொகையில் இந்துக்கள் 73% ஆக இருந்தனர்.

இதனையும் காண்க

 1891 இந்திய மக்கள் தொகைக் கணக்கெடுப்பு
 இந்தியாவின் மக்கள் தொகையியல்

மேற்கோள்கள்

வெளி இணைப்புகள்
 

இந்திய வரலாறு 
1951
இந்தியாவில் மக்கள் தொகைக் கணக்கெடுப்புகள்
கலிங்கச் சிற்பங்கள், செங்கமேடு

கலிங்கச் சிற்பங்கள், செங்கமேடு இந்தியாவின் தமிழ்நாடு மாநிலத்திலுள்ள அரியலூர் மாவட்டத்தில் கங்கைகொண்ட சோழபுரம் அருகில் உள்ள செங்கல்மேடு என்னுமிடத்தில் உள்ள சிற்பங்களாகும்.

அமைவிடம்
கங்கைகொண்டசோழபுரத்தை அடுத்துள்ள குறுக்குரோட்டிலிருந்து 1.5 கிமீ தொலைவில் உள்ள செங்கல்மேடு என்ற ஊர்  மேலச்செங்கல்மேடு, கீழச்செங்கல்மேடு என இரு பகுதிகளாக அமைந்துள்ளது. கீழச்செங்கல்மேட்டில் உள்ள கோயிலில் இச்சிற்பங்கள் காணப்படுகின்றன.

வீரமாகாளியம்மன் கோயில்
இச்சிற்பங்கள் செங்கமேட்டில் உள்ள ஒரே வளாகத்தில் அமைந்துள்ள இரு கோயில்களில் காணப்படுகின்றன. அங்குள்ள வீரமாகாளியம்மன் கோயில் வளாகத்தில் அமைந்துள்ள இரு தனித்தனி கட்டட அமைப்புகளில் இச்சிற்பங்கள் உள்ளன. சற்று உயர்ந்த கொட்டகையினைக் கொண்டமைந்துள்ள வளாகத்தில் ஒரு சிற்பமும், மற்றொரு வளாகத்தில் ஐந்து சிற்பங்களும் உள்ளன. இவற்றில் துர்க்கை, காளி, பைரவர், பைரவி சிற்பங்கள் உள்ளன.

வெற்றிச்சின்னங்கள்
தாம் வென்ற நாடுகளிலிருந்து சிற்பங்கள் தூண்கள் உள்ளிட்ட பல கலைப்பொருள்களை வெற்றிச்சின்னங்களாக சோழ மன்னர்கள் கொண்டு வந்துள்ளனர். அவற்றில் முதலாம் இராஜராஜ சோழன் மகனான இராசேந்திர சோழனின் வெற்றியின் அடையாளமாக இந்த சிற்பங்கள் கலிங்க நாட்டிலிருந்து (தற்போதைய ஒடிசா மாநிலத்தின் வட பகுதி) கொண்டுவரப்பட்டதாகும். அவை செந்நிற மணற்கல்லால் ஆனவை என்றும், கலிங்க நாட்டு கலைப்பாணிக்கு சிறந்த எடுத்துக்காட்டாக அமைந்துள்ளதாகவும் தொல்லியல் துறையின் அறிவிப்புப்பலகையில் குறிப்பிடப்பட்டுள்ளது.

இவற்றையும் பார்க்கவும்
 கங்கைகொண்ட சோழபுரம்
 இராஜேந்திர சோழன்

மேற்கோள்கள்

வெளி இணைப்புகள்
 சோழர்களும் மகிஷாசுரமரத்தினியும், தினமணி, 6 சூலை 2018
 சோழர்களும் மகிஷாசுரமரத்தினியும்..தொடர்ச்சி, கலிங்க நாட்டு துர்க்கை (மகிஷாசுரமர்த்தினி) கலிங்க நாட்டு சிற்பங்கள், செங்கமேடு, தினமணி, 2 ஆகஸ்டு 2018

படத்தொகுப்பு

தமிழக தொல்லியற்களங்கள்
சோழர்
பிரான்சிஸ் சேவியர் பொறியியல் கல்லூரி

பிரான்சிஸ் சேவியர் பொறியியல் கல்லூரி (Francis Xavier Engineering College) என்பது தமிழ்நாட்டின், திருநெல்வேலி நகரில் அமைந்துள்ள பொறியியல் கல்வி நிறுவனம் ஆகும். திருநெல்வேலியானது பெரும்பாலும் 'தென்னிந்தியாவின் ஆக்ஸ்போர்டு' என்று அழைக்கப்படுகிறது, ஏனெனில் இங்கு அதிக எண்ணிக்கையிலான கல்வி நிறுவனங்கள் உள்ளன. எஃப்.எக்ஸ் பொறியியல் கல்லூரி என்று பிரபலமாக அழைக்கப்படும் பிரான்சிஸ் சேவியர் பொறியியல் கல்லூரி 2000 ஆம் ஆண்டில் நிறுவப்பட்டது

பாடங்கள் 
இந்த நிறுவனம் ஐந்து இளநிலை மற்றும் மூன்று முதுநிலை பாடங்களை வழங்குகிறது.

இளநிலை 
 சிவில் இன்ஜினியரிங் 
 கணினி அறிவியல் மற்றும் பொறியியல் 
 எலெக்ட்ரானிக்ஸ் மற்றும் கம்யூனிகேஷன் இன்ஜினியரிங் 
 மின் மற்றும் மின்னணுவியல் பொறியியல் 
 தகவல் தொழில்நுட்பம் 
 இயந்திர பொறியியல்.

முதுநிலை 
 தொடர்பியல் அமைப்புகள் 
 கணினி அறிவியல் மற்றும் பொறியியல் 
 நெட்வொர்க் பொறியியல் 
 பவர் எலக்ட்ரானிக்ஸ் மற்றும் டிரைவ்ஸ் 
 பவர் சிஸ்டம்ஸ் 
 வி.எல்.எஸ்.ஐ வடிவமைப்பு 
 தொழில்துறை பாதுகாப்பு பொறியியல் 
 தகவல் தொழில்நுட்பம் 
 கணினி பயன்பாடு 
 மேலாண்மை ஆய்வுகள்

துறைகள் 
 சிவில் இன்ஜினியரிங் துறை 
 கணினி அறிவியல் மற்றும் பொறியியல் துறை 
 மின் மற்றும் மின்னணுவியல் பொறியியல் துறை 
 மின்னணுவியல் மற்றும் தொடர்பு பொறியியல் துறை 
 தகவல் தொழில்நுட்பத் துறை 
 இயந்திர பொறியியல் துறை 
 மேலாண்மை ஆய்வுகள் துறை 
 கணினி செயலி துறை 
 அறிவியல் மற்றும் மானுடவியல் துறை 
 ஆங்கிலத் துறை 
 கணிதத் துறை 
 இயற்பியல் துறை 
 வேதியியல் துறை 
 உடற்கல்வித் துறை

விடுதிகள் 
கல்லூரியில் மாணவ மாணவிகளுக்கான தனித்தனி விடுதிகளும் உள்ளன. விடுதிகள் நன்கு காற்றோட்டமானவையாகவும், மற்றும் 24 மணிநேர மின்வசதியை கொண்டதாகவும்  பாதுகாப்பான குடிநீருக்கான ஆர்ஓ ஆலை வசதி ஆகியவற்றைக் கொண்டுள்ளது. விடுதியில்  மாணவர்களுக்கு சைவ மற்றும் அசைவ உணவு வசதிகளைக் கொண்டுள்ளது.

மேலும் காண்க 
 தமிழ்நாட்டில் உள்ள பொறியியல் கல்லூரிகள் பட்டியல் 
 அண்ணா பல்கலைக்கழக உறுப்புக் கல்லூரிகள் மற்றும் வளாகங்கள் பட்டியல்

மேற்கோள்கள்

Coordinates on Wikidata
திருநெல்வேலி மாவட்டத்திலுள்ள பொறியியல் கல்லூரிகள்
அண்ணா பல்கலைக்கழக இணைவுக்கல்லூரிகள்
கம்சாலா

கம்சலா (Kamsala) எனப்படுவோர் இந்திய மாநிலமான தமிழ்நாட்டிலும், ஆந்திரா மற்றும் தெலுங்கானா பகுதியிலும் வாழும் ஒரு  தெலுங்கு   சாதியினர் ஆவார். தமிழகத்தில்  தெலுங்கு  மொழி பேசும் இவர்களுக்கு  விஸ்வகர்மா, விஸ்வகர்மாலா மற்றும் விஸ்வபிராமணர்  என்று சாதிச் சான்றிதழ் வழங்கப்படுகிறது. தமிழ்  பேசும் ஆச்சாரி சமூகத்துக்கு  கம்மாளர் என்ற பெயரில் சாதிச் சான்றிதழ் வழங்கப்படுகிறது. தமிழ்நாடு சாதிகள் பட்டியலில் பிற்படுத்தப்பட்டோரில் பிரிவு எண் 65, வரிசை எண் 42 ஆகியவற்றில் உள்ளனர். தமிழ்நாட்டில் இவர்கள் தமிழ், தெலுங்கு, மலையாளம் ஆகிய மொழிகளில் பேசக்கூடிய இருபிரிவினர்களாக உள்ளனர்.

குறிப்பிடத்தக்க நபர்கள் 

கே. டி. ராஜேந்திர பாலாஜி- தமிழக அமைச்சர்.

இராதாகிருஷ்ணன் பார்த்திபன் - நடிகர்

 டி.எம். தெய்வசிகாமணி ஆச்சாரியார் - தென்னிந்திய விஸ்வகர்ம மாநாட்டு மத்திய குழுத் தலைவர் 

ராஜமகாலிங்கம் - அகில பாரத விஸ்வகர்மா மகா சபை நிறுவனர்.  பிரம்மானந்தம் காமெடி நடிகர்  தெலுங்கு

மேற்கோள்கள் 
தெலுங்குச் சமூகங்கள்
1961 இந்திய மக்கள் தொகைக் கணக்கெடுப்பு

1961 இந்திய மக்கள் தொகைக் கணக்கெடுப்பு (1961 Census of India) இந்தியாவின் 10-வது மக்கள்தொகை கணக்கெடுப்பாகும். 

இக்கணக்கெடுப்பின்படி, இந்தியாவின் மொத்த மக்கள்தொகை 43,89,36,918-நாற்பத்தி மூன்று கோடியே எண்பத்தி ஒன்பது இலட்சத்து முப்பத்தாராயிரத்து தொள்ளாயிரத்து பதினெட்டாகும். 1961-ஆண்டின் மக்கள்தொகை கணக்கெடுப்பில், 1652 மொழிகள் தாய் மொழியாக பேசப்பட்டதாக கண்டறியப்பட்டது.

இதனையும் காண்க
 1891 இந்திய மக்கள் தொகைக் கணக்கெடுப்பு
 1951 இந்திய மக்கள் தொகைக் கணக்கெடுப்பு
 1991 இந்திய மக்கள் தொகைக் கணக்கெடுப்பு
 2001 இந்திய மக்கள் தொகைக் கணக்கெடுப்பு
 2011 இந்திய மக்கள் தொகைக் கணக்கெடுப்பு
 இந்தியாவின் மக்கள் தொகையியல்

மேற்கோள்கள்

வெளி இணைப்புகள்

  Reviewed Work: Census of India 1961 by A. Mitra
1961
இந்திய வரலாறு 
1961 இந்திய மக்கள் தொகை கணக்கெடுப்பு
இந்தியாவில் மக்கள் தொகைக் கணக்கெடுப்புகள்
2001 இந்திய மக்கள் தொகைக் கணக்கெடுப்பு

2001 இந்திய மக்கள்தொகைக் கணக்கெடுப்பு (2001 Census of India) 1871 முதல் பத்தாண்டுகளுக்கு ஒரு முறை மக்கள்தொகை  கணக்கெடுப்பின் இது 14வது மக்கள்தொகை கணக்கெடுப்பாகும்.

2001-ஆம் ஆண்டின் மக்கள்தொகை கணக்கெடுப்பின் படி, இந்திய மக்கள்தொகை 102,87,37,436  (நூற்றியிரண்டு கோடியே 87 இலட்சத்து முப்பத்தி ஏழாயிரத்தி நானூற்றி முப்பத்தி ஆறு) ஆகும். இதில் ஆண்கள்  53,22,23,090 ஆகவும், பெண்கள் 49,65,14,346 ஆகவும் இருந்தனர். 1991 - 2001 இடையே பத்தாண்டுகளில் மொத்த மக்கள்தொகை வளர்ச்சி 18,23,10,397 (21.5%) ஆக உயர்ந்துள்ளது.

சமயவாரியாக மக்கள்தொகை

2001-ஆம் ஆண்டின் மக்கள்தொகை கணக்கெடுப்பின் படி, இந்துக்கள்  82.75 கோடியாகவும் (80.45%)  மற்றும் இசுலாமியர்கள் 13.8 கோடியாகவும் (13.4%) இருந்தனர். மேலும் இந்தியாவில் 108 சமயங்கள் இருந்தது கண்டறியப்பட்டது. 70 இலட்சம்  மக்கள் சமயம் அற்றவர்கள் என வகைப்படுத்தப்பட்டனர்.

மொழிவாரியாக மக்கள்தொகை பரம்பல்

வட இந்தியாவில் பெரும்பான்மையாக இந்தி மொழி பரவலாக பயிலப்பட்டது. இந்திய மக்கள்தொகையில் 53.6% இந்தி மொழி அறிந்திருந்தனர். 41% வட இந்திய மக்கள் இந்தி மொழியை தாய் மொழியாகக் கொண்டிருந்தனர். 12.5%  மக்கள் ஆங்கில மொழி அறிவு கொண்டிருந்தனர். 25.50 கோடி மக்கள்  (24.8%) இரண்டு மொழிகளை பேசுபவர்களாக இருந்தனர். இந்தியவில் 780 மொழிகளை தாய்மொழியாக மக்கள் பேசினர். இது உலக அரங்கில் பப்புவா நியூ கினியாவுக்கு (839)  அடுத்து இரண்டாமிடம் ஆகும்.

புள்ளி விவரத் தொகுப்பு

இதனையும் காண்க
 1891 இந்திய மக்கள் தொகைக் கணக்கெடுப்பு
 1951 இந்திய மக்கள் தொகைக் கணக்கெடுப்பு
 1961 இந்திய மக்கள் தொகைக் கணக்கெடுப்பு
 1991 இந்திய மக்கள் தொகைக் கணக்கெடுப்பு
 2011 இந்திய மக்கள் தொகைக் கணக்கெடுப்பு
 2011 சமூகப் பொருளாதாரம் மற்றும் சாதி கணக்கெடுப்பு

மேற்கோள்கள்

வெளி இணைப்புகள்

இந்திய மாவட்டங்கள் வாரியான மக்கள்தொகை பட்டியல்
 2001 மக்கள்தொகைக் கணக்கெடுப்பு முடிவுகள்

இந்தியாவில் மக்கள் தொகைக் கணக்கெடுப்புகள்
2001
இந்திய வரலாறு
இந்திரா கணேசன் பொறியியல் கல்லூரி

இந்திரா கணேசன் பொறியியல் கல்லூரி (Indra Ganesan College of Engineering) என்பது தமிழ்நாட்டின், திருச்சிராப்பள்ளியில் உள்ள ஒரு பொறியியல் மற்றும் ஆராய்சி கல்வி நிறுவனமாகும். இது அண்ணா பல்கலைக்கழகத்தின் இணைவுபெற்ற நிறுவனம் ஆகும். 

கல்லூரியானது இளநிலை, முதுநிலை மற்றும் முனைவர் பட்டப் படிப்புகளை வழங்குகிறது.

ஆராய்ச்சிப் பிரவுகள் 
 கணினி அறிவியல் மற்றும் பொறியியல் 
 மின் மற்றும் மின்னணுவியல் பொறியியல் 
 தகவல் தொழில்நுட்பம் 
 மின்னணுவியல் மற்றும் தொடர்பியல் பொறியியல் 
 இயந்திர பொறியியல் 
 குடிசார் பொறியியல் 
 எம்.இ-விஎல்எஸ்ஐ 
 எம்.இ-சிஎஸ்இ 
 முதுகலை வணிக மேலாண்மை 

இந்த கல்லூரியில் உள்ளக மேலாண்மை பயிற்சி நிறுவனம் மற்றும் உயர் கல்வி நிறுவனம் போன்றவற்றையும் கொண்டுள்ளது.

மேலும் காண்க 
 திருச்சிராப்பள்ளி மாவட்டத்திலுள்ள கல்வி நிலையங்கள்

மேற்கோள்கள்

வெளி இணைப்புகள் 
 

அண்ணா பல்கலைக்கழக இணைவுக்கல்லூரிகள்
திருச்சிராப்பள்ளி மாவட்டத்திலுள்ள பொறியியல் கல்லூரிகள்
அரசு பொறியியல் கல்லூரி, ஈரோடு

அரசு பொறியியல் கல்லூரி, ஈரோடு (Government College of Engineering, Erode) (முன்னதாக ஐ.ஆர்.டி.டி) என்பது தமிழ்நாட்டின், ஈரோடு  சித்தோடில் உள்ள ஒரு பொறியியல் கல்வி நிறுவனம் ஆகும். இது தமிழக அரசின் போக்குவரத்துக் கழகத்தால் துவங்கப்பட்டது. தற்போது தமிழக அரசால் நேரடியாக ஏற்று நடத்தப்படுகிறது. மேலும் தமிழ்நாட்டின் தொழில்நுட்பக் கல்வி இயக்குநரகத்தால் முதலாம் வகை  கல்லூரிகளின் கீழ் இது பட்டியலிடப்பட்டுள்ளது.

வரலாறு 
சாலை மற்றும் போக்குவரத்து தொழில்நுட்ப நிறுவனம் 1984 ஆம் ஆண்டில் அப்போதைய தமிழக முதல்வராக இருந்த எம்.ஜி.ராமச்சந்திரனால் ஊர்தி போக்குவரத்து ஆராய்ச்சி சார்ந்த பொறியியல் கல்லூரியாக நிறுவப்பட்டது. இது தமிழக அரசின் போக்குவரத்துக் கழகத்தால் நடத்தப்படுகிறது மற்றும் அண்ணா பல்கலைக்கழகத்துடன் இணைவுபெற்றுள்ளது. இதன் வளாகமானது  ) பரப்பளவில் அமைந்துள்ளது.  

போக்குவரத்துக் கழகங்களின் நிதி நிலையைக் கருத்தில் கொண்டு, 2021 - 2022-ஆம் கல்வி ஆண்டு முதல் தமிழக அரசு இக்கலூரியை நேரடியாக ஏற்று நடத்த அரசாணை பிறப்பித்து அரசு பொறியியல் கல்லூரி, ஈரோடு எனப் பெயர் மாற்றம் செய்யப்பட்டுள்ளது.

கல்வி 
இந்த நிறுவனம் நான்கு ஆண்டு இளநிலை பொறியியல் படிப்புகளை வழங்குகிறது. கல்லூரியின் 35% இடங்கள் தமிழ்நாடு போக்குவரத்து  கழக ஊழியர்களுக்கு ஒதுக்கப்பட்டுகிறது, மீதமுள்ள 65% இடங்கள் டி.என்.இ.ஏ. ஆலோசனையுடன் நிரப்பப்பட்டுள்ளன. 

இந்த நிறுவனம் பின்வரும் முதுநிலை படிப்புகளையும் வழங்குகிறது

குறிப்புகள்

வெளி இணைப்புகள் 

 அதிகாரப்பூர்வ வலைத்தளம்  

ஈரோடு மாவட்ட பல்கலைக்கழகங்களும் கல்லூரிகளும்
தமிழ்நாட்டுப் போக்குவரத்து
ஈரோடு மாவட்டத்திலுள்ள பொறியியல் கல்லூரிகள்
அண்ணா பல்கலைக்கழக இணைவுக்கல்லூரிகள்
விஸ்வபாரதி பல்கலைக்கழகம்

விஸ்வ-பாரதி பல்கலைக்கழகம் (பெங்காலி: [biʃːɔbʱaroti]) என்பது இந்தியாவின் மேற்கு வங்காளத்தின் சாந்திநிகேதனில் அமைந்துள்ள ஒரு மத்திய பல்கலைக்கழகம் ஆகும் . இந்த பல்கலைக்கழகம் ரவீந்திரநாத் தாகூரால் நிறுவப்பட்டது. அவர் இதை விஸ்வ-பாரதி ( அதாவது இந்தியாவுடன் உலகின் ஒற்றுமை) என்று அழைத்தார். இந்திய  சுதந்திரத்திற்குப் பிறகு, 1951 ஆம் ஆண்டில், இந்த நிறுவனத்திற்கு ஒரு பல்கலைக்கழகத்தின் அந்தஸ்து வழங்கப்பட்டு விஸ்வ-பாரதி பல்கலைக்கழகம் என்று பெயர் மாற்றப்பட்டது.

இந்த பல்கலைக்கழகத்தின் வரலாறு 1863 ஆம் ஆண்டிலிருந்து உள்ளது.  தேபேந்திரநாத் தாகூருக்கு ராய்ப்பூரின் ஜமீன்தாரால் ஒரு நிலம் வழங்கப்பட்டது. அந்த இடத்தில் தேபேந்திரநாத்  தாகூர் ஒரு ஆசிரமத்தை அமைத்தார். அது இப்போது நகரத்தின் மையத்தில் சதிம் தலா என்று அழைக்கப்படுகிறது. இந்த ஆசிரமம் ஆரம்பத்தில் பிரம்மச்சாரிய ஆசிரமம் என்று அழைக்கப்பட்டது, பின்னர் இது பிரம்மச்சாரிய வித்யாலயா என மறுபெயரிடப்பட்டது. அனைத்து தரப்பு மக்களையும் அந்த இடத்திற்கு வந்து தியானிக்க ஊக்குவிக்கும் நோக்கில் இது நிறுவப்பட்டது. 1901 ஆம் ஆண்டில் அவரது இளைய மகன் ரவீந்திரநாத் தாகூர் ஆசிரமத்தின் வளாகத்திற்குள் ஒரு இணை கல்விப் பள்ளியை நிறுவினார். 
1901 முதல், தாகூர் இந்து திருவிழாவை ஏற்பாடு செய்ய ஆசிரமத்தைப் பயன்படுத்தினார், இது விரைவில் தேசியவாத நடவடிக்கைகளின் மையமாக மாறியது. புர்பப்பள்ளியின் முழு சுற்றுப்புறமும் டால்டூரின் முன்னாள் ஜமீன்தார்களுக்கு சொந்தமானது.  

ரவீந்திரநாத் தாகூர் திறந்தவெளி கல்வியை நம்பினார், மேலும் நான்கு சுவர்களுக்குள் செய்யப்படும் எந்தவொரு போதனையையும் உதவாது என்று  ஒதுக்கி வைத்திருந்தார். சுவர்கள் மனதைக் கட்டுப்படுத்துகின்றன என்ற அவரது நம்பிக்கையின் காரணமாக இது நிகழ்ந்தது. இந்தியாவில் ஆங்கிலேயர்களால் அறிமுகப்படுத்தப்பட்ட மேற்கத்திய கல்வி முறை குறித்து தாகூருக்கு நல்ல கருத்து இல்லை; இந்த விஷயத்தில், தாகூர் மற்றும் காந்திஜியின் கருத்துடன் ஒத்துபோனது. தாகூர் ஒருமுறை, "நான் கற்பித்ததை நினைவில் கொள்ளவில்லை, நான் கற்றுக்கொண்டது மட்டுமே எனக்கு நினைவிருக்கிறது" என்று கூறினார். ஒவ்வொரு நபரும் மேதை என்றும், அனைத்து மாணவர்களும் ஒரே நேரத்தில் பூக்கக்கூடாது என்றும் தாகூரின் கல்வி கருத்து இருந்தது. எனவே அவர் விஸ்வ-பாரதியில் ஒரு புதிய கற்றல் முறையை வகுத்தார். மாணவர் மற்றும் அவரது ஆசிரியர் இருவரும் திருப்தி அடையும் வரை மாணவர்களை தங்கள் படிப்பைத் தொடர அனுமதித்தார். 

பல்கலைக்கழகத்தின் உயர் அதிகாரிகளில் பார்வையாளர் (பரிதர்ஷகா), அதிபர்  (ஆச்சார்யா), மற்றும் துணைவேந்தர் (உபாச்சார்யா) ஆகியோர் அடங்குவர். இந்த பல்கலைக்கழகத்திற்கு பார்வையாளராக இந்தியாவின் ஜனாதிபதியும் வேந்தராக பிரதமரும் இருக்கிறார்கள். இந்த பல்கலைக்கழகத்தை ஆச்சார்யா தலைமையில் அதன் கர்மா சமிட்டி (நிர்வாக சபை) நடத்துகிறது. பல்கலைக்கழகத்தின்  நிறுவனங்கள் மற்றும் துறைகள் சாந்திநிகேதன் மற்றும் ஸ்ரினிகேதன் என்ற இரண்டு ஊர்களிலும்  அமைந்துள்ளன.

விஸ்வ-பாரதி பல்கலைக்கழகம் பள்ளிக்கல்வி, இளங்கலை, முதுகலை, பி.எச்.டி போன்ற பல்வேறு படிப்புகளை வழங்குகிறது. இந்த பல்கலைக்கழகமானது மையங்கள், துறைகள் மற்றும் பள்ளிகளாக பிரிக்கப்பட்டுள்ளது. அந்தந்த துறைகள் நிறுவனங்களில் சேர்க்கப்பட்டுள்ளன.

மேற்கோள்கள்

இந்திய நடுவண் பல்கலைக்கழகங்கள்
மேற்கு வங்காளத்தில் கல்வி
வைக்கம் சரஸ்வதி

வைக்கம் சரஸ்வதி (Vaikom Saraswathi) தென்னிந்திய கருநாடக இசைப் பாடகியும், திரைப்படப் பின்னணிப் பாடகியும் ஆவார். இவர் பாடிய பல கருநாடக இசைப் பாடல்கள் இசைத்தட்டுகளில் வெளிவந்துள்ளன. இந்திய வானொலிகளில் 1940கள், 50களில் இவரது கச்சேரிகள் ஒலிபரப்பப்பட்டுள்ளன.

வாழ்க்கைக் குறிப்பு 
வைக்கம் சரசுவதியின் தந்தை காலட்சேபதிலகம் என அழைக்கப்பட்ட கவாய் விசுவநாத பாகவதர் ஆவார். கதாகாலட்சேபம் செய்து கொண்டே இசையுலகில் நுழைந்தவர் சரசுவதி. ஜி. என். பாலசுப்பிரமணியத்தின் மாணவி.

தமிழில் பின்னணிப் பாடல் முறை வரத்தொடங்கிய 1947-ஆம் ஆண்டில், கே. வி. மகாதேவன் வைக்கம் சரஸ்வதியை தன அமராவதி திரைப்படத்திலே பின்னணிப் பாடகியாக அறிமுகம் செய்தார். நடிகை பி. எஸ். சரோஜாவிற்காக கண்டேனடி, உன் திருவருள், அழகை ஆகிய பாடல்களை இத்திரைப்படத்தில் இவர் பாடினார். 1948 இல் வெளிவந்த ஜம்பம் திரைப்படத்தில் வாரும் இந்த வேளை, சேதி என்ன ஆகிய பாடல்களையும் இவர் பாடினார்.

மேற்கோள்கள்

வெளி இணைப்புகள் 
 - வைக்கம் சரசுவதியின் பாடல்

கருநாடக இசைப் பாடகர்கள்
தமிழ்ப் பெண் இசைக் கலைஞர்கள்
தமிழ்நாட்டுப் பாடகர்கள்
தமிழ்நாட்டுப் பெண் இசைக்கலைஞர்கள்
இந்தியத் திரைப்படப் பாடகர்கள்‎
தமிழ்த் திரைப்படப் பின்னணிப் பாடகர்கள்
ஊர் பெயரால் அறியப்படும் மக்கள்
ரன் (2019 தொலைக்காட்சித் தொடர்)

ரன் என்பது சன் தொலைக்காட்சியில் 5 ஆகத்து 2019 முதல், திங்கள் முதல் சனிக்கிழமை வரை, இரவு 9 மணிக்கு ஒளிபரப்பாகி, செப்டம்பர் 16, 2019 ஆம் ஆண்டு முதல் இரவு 10 மணிக்கு ஒளிபரப்பான திரில்லர் காதல் மற்றும் மருத்துவம் நிறைந்த தொலைகாட்சித் தொடர் ஆகும். இந்தத் தொடரை விகடன் ஒளித்திரை என்ற நிறுவனம் தயாரிக்க, பிரபல இயக்குநர் செல்வா மற்றும் கே. ராஜீவ் பிரசாந்த் ஆகியோர் தொடரை இயக்கியுள்ளனர்.

தெய்வமகள் புகழ் கிருஷ்ணா என்பவர் சக்தி என்ற கதாபாத்திரத்திலும் நெஞ்சம் மறப்பதில்லை தொடர் புகழ் சரண்யா என்பவர் திவ்யா என்ற கதாபாத்திரத்தில் நடித்தார். அத்தியாயம் 87 முதல் இவருக்குப் பதிலாக நடிகை சாயா சிங் என்பவர் திவ்யா என்ற கதாபாத்திரத்தில் நடித்து வருகின்றார். இவர்களுடன் நிழல்கள் ரவி, அஸ்வந்த் திலக், ஸ்ரீ துர்கா, நவ்யா சுவாமி, சசிகலா போன்ற பலர் நடித்துள்ளார்கள். இந்தத் தொடர் மார்ச் 31, 2020 ஆம் ஆண்டு 197 அத்தியாயங்களுடன் நிறைவுபெற்றது.

நடிகர்கள்

முதன்மை கதாபாத்திரம்
 கிருஷ்ணா - சக்தி
 சரண்யா (1-86) → சாயா சிங் (87-197) - திவ்யா

திவ்யா குடும்பத்தினர்
 நிழல்கள் ரவி - நந்தகிருஷ்ணன்
 பரமோதினி - காயத்திரி (தாய்) 
 ரிந்தியா - ஷாலினி  
 மைதிலி - ரம்யா  
 சியாம் சுந்தர் - சேகர் (ஷாலினியின் கணவர்) 
 ராஜ்கபூர் - செல்வநாயகம் 
 சத்யப்ரியா -

சக்தி குடும்பத்தினர்
 ஸ்ரீ துர்கா - லோகேஸ்வரி
 ஸ்ரீ கிருஷ்ணா கௌசிக் - சந்திரன்

துணை கதாபாத்திரம்
 அஸ்வந்த் திலக் - பிரபு
 சிந்து சியாம் - மீனாகுமாரி  
 நவ்யா சுவாமி 
 சசிகலா

ஒளிபரப்பு நேரம் மாற்றம்
இந்த தொடர் முதலில் ஆகத்து 5, 2019 முதல் செப்டம்பர் 14, 2019 ஆம் ஆண்டு வரை இரவு 9 மணிக்கு ஒளிபரப்பானது. தற்பொழுது இந்த தொடர் செப்டம்பர் 16, 2019 முதல் திங்கள் முதல் சனிக்கிழமை வரை இரவு 10 மணிக்கு ஒளிபரப்பானது. இந்த தொடர் ஒளிபரப்பான நேரத்திற்கு லட்சுமி ஸ்டோர்ஸ் என்ற தொடர் ஒளிபரப்பானது.

விருதுகள் மற்றும் பரிந்துரைகள்

சர்வதேச ஒளிபரப்பு
 இந்த தொடர் ஆகத்து 5, 2019 ஆம் ஆண்டு முதல் சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பாகிறது.
 இந்த தொடரின் பகுதிகள் விகடன் டிவி என்ற யூடியூப் அலைவரிசை மூலம் எப்பொழுது பார்க்கமுடியும்.
 சன் நெக்ட்ஸ் என்ற இணைய மூலமாகவும் இந்த தொடரை பார்க்க முடியும்.
 இந்த தொடர் இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் திங்கள் முதல் வெள்ளி வரை இரவு 10.30 மணிக்கு ஒளிபரப்பாகிறது.

மேற்கோள்கள்

வெளி இணைப்புகள்
 

சன் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் காதல் தொலைக்காட்சி நாடகங்கள்
தமிழ் மருத்துவ தொலைக்காட்சி நாடகங்கள்
தமிழ் பரபரப்பூட்டும் தொலைக்காட்சி நாடகங்கள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2019 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
ராதிகா மதன்

ராதிகா மதன் (Radhika Madan) ஓர் இந்திய திரைப்பட மற்றும் தொலைக்காட்சி நடிகை ஆவார். ஆரம்பத்தில், ராதிகா மதன் புதுதில்லியில் நடன பயிற்றுவிப்பாளராகப் பணியாற்றினார். 2014 ஆம் ஆண்டில், கலர்ஸ் டிவியின் மேரி ஆசிகி தும் சே ஹாய் என்ற தொலைக்காட்சி  தொடரில் நடிகர் சக்தி அரோராவுக்கு ஜோடியாக அறிமுகமானார். இத் தொலைக்காட்சி தொடர் 2016 ஆம் நிறைவடைந்தது. பின்னர், விஷால் பரத்வாஜின் நகைச்சுவை-நாடக படகா (2018) திரைப்படத்தின் மூலம் ராதிகா மதன்  பாலிவுட்டில் அறிமுகமானார். படகா திரைப்படத்தில் நடித்ததற்காக பிலிம்பேர் விழாவில் சிறந்த அறிமுக (பெண்) மற்றும் சிறந்த நடிகைகான (விமர்சகர்கள்)  பரிந்துரைகளைப் பெற்றார்.

ஆரம்பகால வாழ்க்கை மற்றும் தொழில் 
ராதிகா மதன் டெல்லியைச் சேர்ந்தவர்.கலர்ஸ் டிவியில் ஒன்றரை வருடம் ஒளிபரப்பான மேரி ஆசிகி தும் சே ஹாய் என்ற தொலைக்காட்சி நாடகத்தில் நடித்து  தனது நடிப்புபணியை தொடங்கினார். இவர் நடன  உண்மைநிலை நிகழ்ச்சி ஜலக் டிக்லா ஜா (சீசன் 8) இல் பங்குபற்றினார் 

தொலைக்காட்சி தொடரில் தடித்த பின், சன்யா மல்ஹோத்ராவுடன் விஷால் பரத்வாஜின் நகைச்சுவை நாடகமான படகா திரைப்படத்தின் மூலம் இந்தித் திரைப்படத்துறையில் அறிமுகமானார். இத் திரைப்படம் சரண் சிங் பாதிக் எழுதிய டூ பெஹ்னென் என்ற சிறுகதையை அடிப்படையாகக் கொண்டு எழுதப்பட்டது. பாத்திக்கின் சகோதரர்களின் மனைவிகளை அடிப்படையாகக் கொண்ட கதை.  மதன் மற்றும் மல்ஹோத்ரா இருவரும் பேச்சுவழக்கு மற்றும் கதாபாத்திரத்தின் நுணுக்கங்களுக்காக உண்மையான பெண்களை சந்தித்தனர்.  இப் படத்திற்காக மல்ஹோத்ரா மற்றும் மதன் இருவரும் ஜெய்ப்பூருக்கு அருகிலுள்ள ரோன்சி கிராமத்தில் தங்கி ராஜஸ்தானி பேச்சுவழக்கு கற்றுக்கொண்டனர். எருமைகளில் இருந்து பால் கறத்தல், கூரைகளை வேய்தல், சுவர்களை சாணத்தால் பூசுதல், மற்றும் நீண்ட தூரம் நடந்து செல்லல் போன்றவற்றையும் அவர்கள் பழக்கப்படுத்திக் கொண்டனர். மேலும் இந்த படத்திற்காக அவர்கள் 10 கிலோ உடல் எடையையும் அதிகரிக்க  வேண்டியிருந்தது.

ராதிகா மதன் இயக்குநர் வாசன் பாலாவின் ஆக்சன் காமெடி மார்ட் கோ டார்ட் நஹி ஹோட்டாவில் தோன்றினார். இது 2018 டொராண்டோ சர்வதேச திரைப்பட விழாவின் மிட்நைட் மேட்னஸ் பிரிவில் திரையிடப்பட்டு, அதில் மக்கள் தேர்வு விருதை வென்றது. இந்த படம் 2018 மமி திரைப்பட விழாவிலும் திரையிடப்பட்டது.

தொலைக்காட்சி நாடகம்

உண்மைநிலை நிகழ்ச்சிகள்

திரைப்படங்கள்

விருதுகள் மற்றும் பரிந்துரைகள்

குறிப்புகள்

வெளி இணைப்புகள் 

 Radhika Madan

இந்தி தொலைக்காட்சி நடிகைகள்
இந்தித் திரைப்பட நடிகைகள்
இந்திய தொலைக்காட்சி நடிகைகள்
வாழும் நபர்கள்
1995 பிறப்புகள்
பரிசுத்தம் தொழில்நுட்ப மற்றும் அறிவியல் கல்லூரி

பரிசுத்தம் தொழில்நுட்ப மற்றும் அறிவியல் கல்லூரி ( Parisutham Institute of Technology and Science ) என்பது இந்தியாவின், தமிழ்நாட்டின், தஞ்சாவூரில் உள்ள ஒரு பொறியியல் கல்லூரி ஆகும். இது சென்னை அண்ணா பல்கலைக்கழகத்துடன் இணைக்கப்பட்டுள்ளது. இந்த நிறுவனம் முன்னதாக திருச்சிரப்பள்ளியில் உள்ள அண்ணா தொழில்நுட்ப பல்கலைக்கழகத்துடன் இணைக்கப்பட்டிருந்தது

இக்கல்லூரியை  தொழிலதிபரும், தஞ்சாவூரில் உள்ள ஏ. ஒய். எஸ். பரிசுத்த நாடார் குடும்ப உறுப்பினருமான எஸ். பி. அந்தோனிசாமி என்பவரால் 2008 ஆம் ஆண்டில் நிறுவப்பட்டது. இந்தக் கல்லூரியானது பொறியியல் மற்றும் மேலாண்மைத் துறைகளில் தொழில்நுட்ப கல்வியை வழங்குகிறது. இது ஒரு சுய நிதி, சிறுபான்மை கல்வி நிறுவனம் ஆகும். இங்கு பள்ளிக்கல்வியை முடித்த மாணவர்களுக்கு, நான்கு ஆண்டுகள் பொறியியல் பட்டப்படிப்பு வழங்கப்படுகிறது. இது தகவல்தொடர்பு திறன், மென் திறன்கள், படைப்பாற்றல், உள்வாங்குதல் ஆகியவற்றை வளர்த்தல் மற்றும் சுய வளர்ச்சியில் மாணவர்களுக்கு உதவுவதே நோக்கம் எனப்படுகிறது.

இந்நிறுவனம் விளையாட்டில் முக்கிய கவனம் செலுத்துகிறது. இது சொந்தமாக உள் விளையாட்டரங்கம், உடற்பயிற்சி கூடம், உணவு மையம் ஆகியவற்றைக் கொண்டுள்ளது.

அறிவியல் மற்றும் மானுடவியல் பள்ளி 
இக்கல்லூரி பின்வரும் துறைகளை நிர்வகிக்கிறது:

 ஆங்கிலத் துறை 
 கணிதத் துறை 
 இயற்பியல் துறை 
 வேதியியல் துறை

தொழினுட்பம் மற்றும் பொறியியல் கல்வி 
கல்லூரி பின்வரும் துறைகளை நிர்வகிக்கிறது:

 குடிசார் பொறியியல் துறை 
 கணினி அறிவியல் மற்றும் பொறியியல் துறை 
 தகவல் தொழில்நுட்பத் துறை 
 இயந்திர பொறியியல் துறை 
 வான்வெளிப் பொறியியல் துறை 
 மின் மற்றும் மின்னணுவியல் பொறியியல் துறை 
 தொடர்பு பொறியியல் துறை

இருப்பிடம் 
இக்கல்லூரியானது தஞ்சாவூரின் புறநகரில் உள்ள நாஞ்சிக்கோட்டை வட்டச் சாலையில் அமைந்துள்ளது.   இந்த வட்டச்சாலை தேசிய நெடுஞ்சாலை 67 (என்.எச் -67) என்றும் பெயரிடப்பட்டுள்ளது.

மேற்கோள்கள்

தஞ்சாவூர் மாவட்டத்திலுள்ள பொறியியல் கல்லூரிகள்
தங்கம்(III) சல்பைடு

தங்கம் (III) சல்பைடு (Gold(III) sulfide) என்பது Au2 S3  என்ற மூலக்கூற்று வாய்ப்பாட்டை உடைய சேர்மமாகும். தூய மாதிரிகள் இதுவரை அறியப்படவில்லை. தங்கம் (III) சல்பைடு பாடப்புத்தகங்கள் அல்லது மதிப்புரைகளில் விவரிக்கப்படவில்லை. டைஹைட்ரஜன் சல்பைடு (H2S)  மற்றும் தங்கம் (III) குளோரைடின் (AuCl3) ஈதர் கரைசல் இவற்றின் வேதி வினையில் இருந்து கிடைக்கப்பெறுகிறது

இவற்றையும் பார்க்க
வாயுஏற்பி புரதம்.

குறிப்புகள் 

சல்பைடுகள்
Articles without KEGG source
Articles without EBI source
Articles without InChI source
தங்கம்(III) சேர்மங்கள்
நியோடிமியம் புளோரைடு

நியோடிமியம்(III) புளோரைடு என்பது NdF3 என்ற மூலக்கூற்று வாய்ப்பாட்டை உடைய நியோடிமியம் மற்றும் புளோரின்  ஆகிய தனிமங்களினால் உருவான ஒரு கனிமச் சேர்மம் ஆகும். இது அதிக உருகுநிலை கொண்ட இளஞ்சிவப்பு நிறத் திண்மமாகும். மற்ற லாந்தனைடு புளோரைடுகளைப் போலவே இது நீரில் அதிகம் கரையாதது. இது ஹைட்ரோஃப்ளூரிக் அமிலத்துடன்  நியோடிமியம் நைட்ரேட்டு நீர்க்கரைசல் ஒரு வேதி வினையின் வழியாக உருவாக்கப்படுவதற்கு இந்தப் பண்பே அனுமதிக்கிறது. இந்த வினையில் நியோமிடியம் ஐதரேட்டாக வீழ்படிவாகிறது. 

 Nd (NO 3 ) 3 (aq) + 3 HF → NdF 3 ½ ½H 2 O + 3 HNO 3 

நீரற்ற சேர்மமானது எளிமையாக ஐதரேட்டுகளை உலர்த்துவதன் மூலம் பெறப்படலாம். மற்ற நியோமிடியம் ஆலைடுகளின் ஐதரேட்டுகள் வெப்பப்படுத்தும் போது ஆக்சிஆலைடுகளாக மாறும் தன்மைக்கு மாறாக நியோமிடியம் ஆலைடின் ஐதரேட்டு உள்ளது.

குறிப்புகள் 

புளோரைடுகள்
நியோடிமியம்(III) சேர்மங்கள்
Articles without UNII source
Articles without KEGG source
Articles without EBI source
Articles without InChI source
பரதன் (இராமாயணம்)

பரதன் (Bharata) வால்மீகி இயற்றிய இராமாயணக் காவிய நாயகன் இராமரின் தம்பிமார்களில் ஒருவர். மற்றவர்கள் இலக்குவன், சத்துருக்கனன் ஆவார். வட இந்தியாவில் உள்ள கோசல நாட்டு மன்னர் தசரதன் - கைகேயி இணையருக்குப் பிறந்தவர் பரதன்.  பரதன் சீதையின் தங்கை மாண்டவியை மணந்தவர். பரதன் - மாண்டவி இணையருக்குப் பிறந்த குழந்தைகள் தக்சன் மற்றும் புஷ்கலன் ஆவர். 

தற்கால பாகிஸ்தான் நாட்டின் கைபர் பக்துன்வா மாகாணத்தில் தக்சன்  தக்சசீலா நகரத்தையும்,  புஷ்கலன் புஷ்கலாவதி எனும் நகரத்தையும் நிறுவினர்.

இராமாயணத்தில் பரதனின் பங்கு
  

 
தசரதனிடத்தில் கைகேயி பெற்ற வரத்தின்படி, இராமர் சீதை மற்றும் இலக்குவனுடன் 14 ஆண்டுகள் வனவாசம் புரிகையில், அயோத்தி நகரத்தின் வெளிப்புறத்தில் நந்தி கிராமம் எனுமிடத்தில், இராமரின் பாதுகைகளை வழிப்பட்டு, துறவிக் கோலத்தில் கோசல நாட்டை பரதன் ஆண்டார். தமிழ்நாட்டில் வைணவர்கள் பரதனைப் பரதாழ்வார் என்று சிறப்புடன் அழைக்கப்படுவார்.

இதனையும் காண்க
 தக்சசீலா 
 புஷ்கலாவதி

மேற்கோள்கள்

 , translated in English by Griffith, from Project Gutenberg

இதனையும் காண்க
 தக்சசீலா
 புஷ்கலாவதி

வெளி இணைப்புகள்

இராமாயணக் கதைமாந்தர்கள்
வெடுக்குநாறிமலை ஆதி லிங்கேஸ்வரர் ஆலயம்

வெடுக்குநாறிமலை ஆதி லிங்கேஸ்வரர் ஆலயம் இலங்கையில் வவுனியா மாவட்டத்தில் அமைந்துள்ள ஒரு சிவன் கோவில் ஆகும். இக்கோவில் வவுனியா வடக்கு பிரதேச செயலாளர் பிரிவில் ஒலுமடு-பாலமோட்டை கிராமத்திலிருந்து கிட்டத்தட்ட 3 கிலோமீட்டர் தொலைவில் அமைந்துள்ள வெடுக்குநாறிமலையின் உச்சியில் அமைந்துள்ளது. கிமு 2-ஆம் நூற்றாண்டைச் சேர்ந்த இந்தப் பழமையான இந்த மலையின் வரலாறானது பல வரலாற்று சிறப்புகளைக்கொண்டு காணப்படுகின்றது.

300 மீட்டர் உயரமான வெடுக்குநாறிமலை அடிவராத்தில் கேணி, தமிழ் பிராமிய கல்வெட்டுக்கள் என்பன அதன் வரலாற்றைக் கூறுகின்றது. இம்மலையின் உச்சியில் ஆதிலிங்கேசுவரர் என்ற சிவனுடைய இலிங்கம் அமைந்துள்ளது. கிட்டத்தட்ட ஐந்து தலைமுறையினருக்கு மேலாக இப்பிரதேச மக்கள் இந்த ஆலயத்தை வழிபட்டு வருகின்றனர்.

2018 ஆம் ஆண்டில் இலங்கை தொல்லியல் திணைக்களம் மற்றும் வனவளத் திணைக்களத்தினர் இம்மலைக்கு மக்கள் சென்று வழிபாடுகளை மேற்கொள்ளத் தடை வித்தனர். ஆனாலும், உள்ளூர் மக்களின் எதிர்ப்பினை அடுத்து, இத்தடையினை தொல்பொருள் திணைக்களத்தின் அனுமதியுடன் நெடுங்கேணி காவல்துறையினர் தற்காலிகமாக நீக்கி வழிபாடுகளை மட்டும் மேற்கொள்ள அனுமதித்தனர். ஆனாலும் கோவிலைப் புனரமைக்கவோ அல்லது புதிய கட்டடங்களை அமைக்கவோ அனுமதி மறுக்கப்பட்டுள்ளது.

மேற்கோள்கள்

வவுனியா மாவட்டத்திலுள்ள கோயில்கள்
இலங்கையில் உள்ள சிவன் கோயில்கள்
ராஜசேகர் (நடிகர்)

ராஜசேகர் (இறப்பு: 8 செப்டம்பர் 2019) ஓர் இந்தியத் தமிழ்த் திரைப்பட இயக்குநரும், திரைப்பட, சின்னத்திரை நடிகரும் ஆவார். அத்துடன் திரைக்கதை எழுத்தாளராகவும், ஒளிப்பதிவாளராகவும் பணியாற்றியுள்ளார்.

ஒளிப்பதிவாளர் 
ராஜசேகர் சென்னை திரைப்படக் கல்லூரியில் சேர்ந்து ஒளிப்பதிவு பயிற்சி பெற்றார். உடன் பயின்ற இராபர்ட் ஆசீர்வாதம் என்பவருடன் இணைந்து ஜெயபாரதியின் இயக்கத்தில் 1979 இல் வெளிவந்த குடிசை திரைப்படத்துக்கு ஒளிப்பதிவு செய்தார். 

இருவரும் இணைந்து ஒளிப்பதிவு செய்த திரைப்படங்கள்:
குடிசை
ஒரு தலை ராகம்
ஆகாய கங்கை

இயக்குநர்
பின்னர் இராபர்ட்டுடன் இணைந்து சுஹாசினி நடிப்பில் 1981 இல் வெளிவந்த பாலைவனச்சோலை திரைப்படத்தை இயக்கினார். இப்படம் பெரும் வெற்றியளித்தது.

இருவரும் இணைந்து இயக்கிய திரைப்படங்கள்:
பாலைவனச்சோலை (1981)
கல்யாணக் காலம் (1982)
தூரம் அதிகமில்லை (1983)
புதிய சரித்திரம்
பறவைகள் பலவிதம்
சின்னபூவே மெல்லபேசு'' (1987)
மனசுக்குள் மத்தாப்பூ (1988)
தூரத்துப் பச்சை

திரைக்கதை எழுத்தாளர்
வேலும் மயிலும் துணை (1979), திரைக்கதை
சின்னபூவே மெல்லபேசு (1987), திரைக்கதை
மனசுக்குள் மத்தாப்பூ (1988), திரைக்கதை, வசனம்
பார்வைகள் பலவிதம் (1988), வசனம்
பாலைவனச் சோலை, திரைக்கதை

நடிகர்
நிழல்கள் (1980)
தமிழன்
நரசிம்மா

சின்னத்திரை நடிகர்
சரவணன் மீனாட்சி
தென்றல்

தனிப்பட்ட வாழ்க்கை
மனசுக்குள் மத்தாப்பூ படத்தில் டாக்டர் கீதா என்ற பாத்திரத்தில் நடித்த சரண்யாவை மணந்துகொண்டார். அந்த மணவாழ்வு நீடிக்காமல் மணமுறிவு ஏற்பட்டது. பின்னர் தாரா என்பவரை மணந்து தன் இறுதி காலம்வரை அவருடன் வாழ்ந்தார்.
சில நாட்களாக உடல் நலக் குறைபாட்டால், சென்னை இராமச்சந்திரா மருத்துவமனையில் சிகிச்சை பெற்று வந்த ராஜசேகர் 2019 செப்டம்பர் 8 ஞாயிற்றுக்கிழமை காலமானார்.

மேற்கோள்கள்

2019 இறப்புகள்
தமிழ்த் திரைப்பட இயக்குநர்கள்
தமிழ்த் திரைப்பட நடிகர்கள்
தமிழ்த் திரைப்பட ஒளிப்பதிவாளர்கள்
தமிழ்த் தொலைக்காட்சி நடிகர்கள்
காலி கலங்கரை விளக்கம்

காலி கலங்கரை விளக்கம் (Galle Lighthouse) (பாயிண்ட் டி காலி லைட் என்றும் அழைக்கப்படுகிறது)   இலங்கையில் காலியில் அமைந்துள்ள ஒரு கடற்கரை கலங்கரை விளக்கம் ஆகும். இது இலங்கை துறைமுக அதிகாரசபையால் இயக்கப்பட்டு  பராமரிக்கப்படுகிறது.

வரலாறு 
இது இலங்கையின் மிகப் பழமையான ஒளி நிலையம் ஆகும்.  இது 1848 ஆம் ஆண்டு 24.5 மீற்றர் (80 அடி) உயரத்தில் ஆங்கிலேயர்களால் கட்டப்பட்டது. இக் கலங்கரை விளக்கம் 1934 ஆம் ஆண்டு ஏற்பட்ட தீவிபத்தில் அழிந்தது. பின், 1939 ஆம் ஆண்டு 26.5 மீட்டர் (87 அடி) உயரத்தில் தற்போதுள்ள கலங்கரை விளக்கம் அமைக்கப்பட்டது. தற்போதுள்ள கலங்கரை விளக்கமானது பிரித்தானியர்களால் அமைக்கப்பட்டிருந்த கலங்கரை விளக்கத்திலிருந்து 100 மீட்டர் (332 அடி) தொலைவில் அமைந்துள்ளது .

யுனெஸ்கோவின் உலக பாரம்பரிய தளம் மற்றும் நன்கு அறியப்பட்ட சுற்றுலாத்தலமான பண்டைய காலி கோட்டையில்  இந்த ஒளி நிலையம் அமைக்கப்பட்டுள்ளது. கலங்கரை விளக்கம் மூலோபாய ரீதியாக தெற்கு முனையில் அமைந்துள்ளது. சாலை மட்டத்திலிருந்து சுமார் 6 மீட்டர் (20 அடி) உயரத்தில் கட்டப்பட்டுள்ளது. இது பாயிண்ட் உட்ரெக்ட் பாசுடன் என்று அழைக்கப்படுகிறது. இங்கிருந்து காலி துறைமுகத்திற்குள் நுழையும் எந்தவொரு கப்பலையும் முழுமையாக பார்வையிடலாம்.

மேலும் காண்க 

 இலங்கையில் கலங்கரை விளக்கங்களின் பட்டியல்

குறிப்புகள்

வெளி இணைப்புகள் 

 காலி லைட்  
 அசல் 1848 கலங்கரை விளக்கத்தின் பிரித்தானிய நூலக புகைப்படம் 
 இலங்கை துறைமுக அதிகாரசபை 
 இலங்கையின் கலங்கரை விளக்கங்கள்

இலங்கையில் உள்ள கலங்கரை விளக்கங்கள்
Coordinates on Wikidata
தேசியத் தேர்வு முகமை

தேசிய தேர்வு முகமை (National Testing Agency) (NTA) இந்திய அமைச்சரவையால் அங்கீகாரம் வழங்கப்பட்டு, நவம்பர் 2017இல் நிறுவப்பட்டது. இதன் முதன்மைப் பணி இந்தியாவில் உள்ள இந்திய தொழில்நுட்பக் கழகங்கள், இந்திய மேலாண்மை கழகங்கள், இந்திய மத்தியப் பல்கலைகழகங்கள் போன்ற உயர் கல்வி நிறுவனங்களில் மாணவர்களைச் சேர்ப்பதற்கு நுழைவுத் தேர்வுகளை நடத்துவதே. இந்திய அரசு  விநீத் ஜோஷி என்பவரை இம்முகமையின் முதல் இயக்குநராக நியமித்துள்ளது.

நடத்தும் தகுதி மற்றும்  நுழைவுத் தேர்வுகள்
உயர் கல்வி நிறுவனங்களில் மாணவர்களைச் சேர்க்க தேசிய தேர்வு முகமை, இந்திய தேசிய அளவில் கீழ்கானும் தேர்வுகளை நடத்துகிறது.
 இந்திய தொழில்நுட்ப கழக ஒருங்கிணைந்த நுழைவுத் தேர்வுகள் 
 நீட் தேர்வு (இளநிலை மருத்துவம்) (NEET UG)
 நீட் தேர்வு (முதுநிலை மருத்துவம்)
 பொது பல்கலைக்கழக நுழைவுத் தேர்வு
 பொது மேலாண்மை அனுமதித் தேர்வு (Common Management Admission Test) (CMAT) 
 பட்டதாரி மருந்தாளுனர் திறனறிதல் தேர்வு (Graduate Pharmacy Aptitude Test) (GPAT)

வரலாறு
1992 முதல் இந்திய தேசிய அளவிலான தொழில்நுட்பம், மருத்துவம் மேலாண்மை மற்றும் இதர உயர் கல்விப் படிப்புகளுக்கான நுழைவுத்தேர்வுகளை நடுவண் இடைநிலைக் கல்வி வாரியம் போன்ற நிறுவனங்கள் நடத்தியது. 
2010-இல் மனிதவள மேம்பாட்டு அமைச்சகம் நிறுவிய வல்லுனர் குழுவின் அறிக்கையில், உயர் கல்வி நிறுவனாங்களில் மாணவர்களை சேர்க்க, தேசிய அளவிலான நுழைவுத் தேர்வு மற்றும் தகுதித் தேர்வுகளை நடத்துவதற்கு சட்ட அங்கீகாரம் பெற்ற தனி நிறுவனம் அமைக்கப் பரிந்துரைத்தது.

2017-இல்  இந்திய அமைச்சரவை தேசிய தேர்வு முகமைக்கு அங்கீகாரம் வழங்கப்பட்டது.  அமைக்கப்பட்டது. 2017-ஆம் ஆண்டு முதல் தேசிய தேர்வு முகமை உயர் கல்வி நிலையங்களில் மாணவர்களை சேர்ப்பதற்கு தகுதித் தேர்வுகளும், நுழைவுத்தேர்வுகளை நடத்துகிறது.

முகமையின் உறுப்பினர்கள் 
மனிதவள மேம்பாட்டு அமைச்சகம் முகமையின் தலைவரை நியமிக்கும். முகமையின் தலைவருக்கு ஆலோசனை வழங்க 9 கல்வியாளர்களைக் கொண்ட  ஆளுநர் குழு உள்ளது. மேலும் முகமையின் அன்றாடப் பணிகளை மேற்கொள்ள தலைமை நிர்வாக அலுவலரே தலைமை இயக்குநராக செயல்படுவார்.

மேற்கோள்கள்

வெளி இணைப்புகள்
 அதிகாரப்பூர்வ இணையதளம்

இந்திய அரசு அமைப்புகள்
2017
இந்திய அளவிலான நுழைவுத் தேர்வுகள்
2001 வங்காளதேச மக்கள் தொகைக் கணக்கெடுப்பு

வங்காளதேசத்தின் புள்ளியல் துறை 2011-ஆம் ஆண்டிற்கான தேசிய மக்கள்தொகை கணக்கெடுப்பு 2011-ஆம் ஆண்டு சனவரி மாதம் 23 முதல் 27 வரை மேற்கொள்ளப்பட்டது.
 
வங்காளதேச மாவட்டங்கள், வருவாய் வட்டங்கள், நகரங்கள் வாரியாக மக்கள்தொகை, வயது, திருமண நிலை, பாலின விகிதம், எழுத்தறிவு, ஆறுவயதிற்குட்ட குழந்தைகள் எண்ணிக்கை, சமயங்கள், இனக்குழுக்கள், சமூகப் பொருளாதாரம் மற்றும் கல்வி விவரங்களை மக்கள் தொகை கணக்கெடுப்பின் போது தகவல்கள் சேமிக்கப்பட்டது.  மேலும் விளைநிலங்கள், சாகுபடிகள் குறித்த தகவல்களும் கண்டறியப்பட்டது.  
 
2001-ஆம் மக்கள்தொகை கணக்கெடுப்பின்படி, வங்காளதேசத்தின் மொத்த மக்கள்தொகை 129.3 மில்லியன் ஆகும். 
வங்கதேச மக்கள்தொகையில் இந்துக்கள் 9.2% ஆக இருந்தனர்.

இதனையும் காண்க

மேற்கோள்கள்

வெளி இணைப்புகள்
 

மக்கள் தொகையியல்
வங்காளதேசம்
2011 வங்காளதேச மக்கள் தொகைக் கணக்கெடுப்பு

வங்காளதேச புள்ளியல் துறை, வங்காளதேசம் முழுவதும் மக்கள்தொகை, பாலின விகிதம், எழுத்தறிவு, விளைநிலங்கள், கிராமப்புற மக்கள், நகரப்புற மக்கள், கல்வி நிலையங்கள், விளைநிலங்கள், மக்களின் பொருளாதார வசதிகள் குறித்து 2011-ஆம் ஆண்டில் கணக்கெடுப்பு நடத்தியது. இக்கணக்கெடுப்பில், வங்காளதேசத்தின் மொத்த மக்கள்தொகை 142,319,000 என அறியப்பட்டது. முதன் முதலில் வங்காளதேசமும், இந்தியாவும் இணைந்து இருநாட்டு எல்லைப்புறப் பகுதிகளில் மக்கள்தொகை கணக்கெடுத்தனர்.

இதனையும் காண்க 
 2001 வங்காளதேச மக்கள் தொகை கணக்கெடுப்பு

மேற்கோள்கள்

மக்கள் தொகையியல்
வங்காளதேசம்
பரித் அப்பாசோவ்

பரித் அப்பாசோவ் (Farid Abbasov) அசர்பைசான் நாட்டைச் சேர்ந்த சதுரங்க கிராண்டு மாசுட்டர் ஆவார். இவர் 1979 ஆம் ஆண்டு சனவரி 31 ஆம் நாள் பிறந்தார் . பன்னாட்டு சதுரங்கக் கூட்டமைப்பு  இவருக்கு வழங்கியுள்ள பிடே தரமதிப்பு புள்ளிகள் 2558  ஆகும். உலக சதுரங்கத் தரவரிசையில் இவர் 378 ஆவது இட்த்தையும் இவரது நாட்டில் 8 ஆவது இடத்தையும் பிடித்துள்ளார். 
ஐரோப்பிய இளையோர் சதுரங்க சாம்பியன் பட்டப் போட்டியில் 1997 ஆம் ஆண்டு பரித் இரண்டாவது இட்த்தைப் பிடித்தார். 
2001 ஆம் ஆண்டு இவருக்கு அனைத்துலக மாசுட்டர் பட்டம் வழங்கப்பட்டது.

சாதனைகள் 
 2004 ஆம் ஆண்டு உக்ரைன் நாட்டின் அலுசுட்டா நகரப் போட்டியில் முதலிடம்., 
 இதே ஆண்டில் உருசியாவின் கிரேய்வசுக் நகரப் போட்டியில் முதலிடம்,
 2006 ஆம் ஆண்டு உருசியாவின் டுலா நகரப் போட்டியில் இரண்டாமிடம்,
 இதே ஆண்டு துருக்கியின் கோன்யா நகரப் போட்டியில் முதலிடம், 
 2007 ஆம் ஆண்டு பிரான்சின் தன்னாட்சிப் பகுதியான சௌட்ரான் நகரப் போட்டியில் முதலிடம், 
 இதே ஆண்டு துருக்கி நாட்டின் கேனாக்கேல் நகரப் போட்டியில் முதலிடம்,
 2008 ஆம் ஆண்டு பிரான்சின் தன்னாட்சிப் பகுதியான லா பெரெ போட்டியில் முதலிடம்,
 இதே ஆண்டு பிரான்சின் தன்னாட்சிப் பகுதியான நிமெசு போட்டியில் முதலிடம், 
 இதே ஆண்டு அசர்பைசான் நாட்டின் பக்கூ நகரப் போட்டியில் இரண்டாமிடம், 
 2010 ஆம் ஆண்டு ஈரானில் நடைபெற்ற கேசுப்பியன் கோப்பை போட்டியில் முதலிடம் 
2007 ஆம் ஆண்டு சுவீடனின் லகோல்ம் நகரில் நடைபெற்ற போட்டியில் இவர் தங்கப் பதக்கம் வென்றார். இங்கு எதிர்பாராவிதமாக இவர் தங்கியிருந்த விடுதியின் அறைக்கதவு உடைக்கப்பட்டு மடிக்கணினி, விமானப் பயணச்சீட்டு மற்றும் பிற ஆவணங்கள் அனைத்தும் திருடப்பட்டன. 
கடந்த ஒன்பது ஆண்டுகளாக பரித் அசர்பைசானின் இளையோர் சதுரங்க அணியின் பயிற்சியாளராக இருந்து வருகிறார்.

மேற்கோள்கள் 

வாழும் நபர்கள்
1979 பிறப்புகள்
சதுரங்க கிராண்டு மாசுட்டர்கள்
அசர்பைசான் சதுரங்க வீரர்கள்
கிமு 490

ஆண்டு கிமு 490 (490 BC) என்பது யூலியன் நாட்காட்டிக்கு முன்னரான உரோமை நாள்காட்டியில் ஓர் ஆண்டு ஆகும். அக்காலத்தில் இவ்வாண்டு கமேரினசு, பிளாவசு ஆகியோரின் ஆட்சி ஆண்டு (Year of the Consulship of Camerinus and Flavus) எனவும் சில வேளைகளில் பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 264" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கிமு 490 என அழைக்கும் முறை நடைமுறைக்கு வந்தது.

நிகழ்வுகள்

கிரேக்கம் 
 ஏதெனியர்களையும் எரேத்திரியர்களையும் தாக்கும் பொருட்டு முதலாம் டேரியசு தனது கடற்படைகளை ஏஜியன் கடலை நோக்கி அனுப்பினான்.
 ஆசிய மைனரின் இயோனியக் கிரேக்கர்கள் பாரசீகர்களுக்கு எதிராக கிமு 499 இல் கிளர்ச்சியைத் தொடங்கிய போது, எரேத்திரியா ஏதென்சுடன் இணைந்து கிளர்ச்சியாளர்களுக்குத் தேவையான நிவாரணப் பொருட்களை வழங்கியது. இதற்குப் பழிவாங்கும் முகமாக டேரியசு கிரேக்கத்தை முற்றுகையிட்ட போது எரேத்திரியா நகரைச் சூறையாடி, தீயிட்டு அழித்தான். அங்கிருந்த மக்களை அடிமைகளாக்கினான்.
 செப்டம்பர் 12 – மாரத்தான் போர் இடம்பெற்றது. 20,000 இற்கும் அதிகமான படையினருடன் பாரசீக இராணுவம் கிரேக்கத்தின் மாரத்தான் குடாவில் தரையிறங்கியது.
 பைடிப்பிடசு என்பவன் தூதுவனாக உதவி கோரி ஏதென்சில் இருந்து எசுபார்த்தா வரை ஓடித் திரும்பினான். இவ்வாறு மொத்தம் 480 கிமீ தூரம் ஓடியதாக கிரேக்க-பாரசீகப் போர்கள் குறித்த ஆவணங்களைத் தந்த முக்கிய கிரேக்க வரலாற்றாளர் எரோடோட்டசு குறிப்பிடுகிறார். போர் முடிந்தது அவன் வெற்றிச் செய்தியைப் பரப்புவதற்கு ஏதென்சுக்குத் திரும்ப ஓடி அங்கு இறந்தான்.
 பாரசீகர்களின் தோல்வியை அடுத்து, இப்பியாசு லெம்னோசில் இறந்தான்.

ஐரோப்பா 
 ''அண்ணளவான நாள்
இமில்க்கோ என்ற கார்த்தாசீனிய மாலுமி நடுநிலக் கடலில் இருந்து ஐரோப்பாவின் வடமேற்குக் கரையை அடைந்த முதலாவது நாடுகாண் பயணி ஆவார்.

பிறப்புகள் 
 எம்பெடோகிளசு, கிரேக்க மெய்யியலாளர் (இ. அண். கிமு 430)
 எலியாவின் சீனோ, [[பண்டைக் கிரேக்கம்|கிரேக்க மெய்யியலாளர் (இ. அண். கிமு 430)

இறப்புகள்

மேற்கோள்கள் 

கிமு 5-ஆம் நூற்றாண்டு
N-பியூட்டைல்பென்சீன்

n-பியூட்டைல்பென்சீன் (n-butylbenzene) என்பது C6H5C4H9 என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும்.  பியூட்டைல் பென்சீனின் இரு மாற்றியங்களில், n-பியூட்டைல்பென்சீனானது பியூட்டைல் தொகுதியின் முதல்  கார்பன் அணுவுடன் பினைல் தொகுதி இணைந்துள்ளதாகும். இது இலேசான பிசுக்குத்தன்மையுள்ள, நிறமற்ற திரவமாகும்.  

n-பியூட்டைல்பென்சீனின் தொகுப்புமுறை தயாரிப்பானது குளோரோபென்சீன் உடன் பியூட்டைல்மக்னீசியம் புரோமைடு வினைபுரியும் முறையாகும்.  இந்த வினையானது நிக்கல் டைபாசுபீனை வினையூக்கியாகக் கொண்ட குமாடா இணைப்பு வினையின் முதல் செயல்முறை விளக்கமாகும். இந்த எளிதான மற்றும் செயல்திறன் மிக்க முறையானது மற்ற முறைகளுடன் ஒப்பிடப்பட்டும், வேறுபடுத்தப்பட்டும் பார்க்கப்பட்டது.

மேற்கோள்கள்

ஆல்கைல்பென்சீன்கள்
C4-பென்சீன்கள்
பியூட்டைல் சேர்மங்கள்
பி. அண்ணாவி

பி. அண்ணாவி  (P. Annavi  ) என்பவர் தமிழக அரசியல்வாதி ஆவார். இவர் ஜெயலலிதா அமைச்சரவையில் தொழிலாளர் நலத் துறை அமைச்சராக  இருந்துள்ளார்  

, திருச்சி புறநகர் மாவட்ட அ.தி.மு.க மாவட்ட செயலாளராக இருந்தவரும் ஆவார்

மேற்கோள்கள் 

வாழும் நபர்கள்
தமிழக முன்னாள் அமைச்சர்கள்‎
திருச்சிராப்பள்ளி அரசியல்வாதிகள்
ஏ. கே. பத்மநாபன்

ஏ. கே. பத்மனாபன் (A. K. Padmanabhan) ஓர் இந்திய மார்க்சிய அரசியல்வாதியும் முன்னாள் இந்திய பொதுவுடமைக் கட்சியின் அரசாய உறுப்பினரும் ஆவார்.

அரசியல் வாழ்க்கை
பத்மநாபன்  தமிழ்நாட்டைச் சேர்ந்தவர் ஆவார். இவர் 2012 ஆம் ஆண்டு ஏப்ரல் மாதத்தில் கோழிக்கோட்டில் நடைபெற்ற  இந்திய பொதுவுடமைக் கட்சியின் (மார்க்சிஸ்ட்) 20 ஆவது மாநாட்டின் போது மத்தியகுழு உறுப்பினராகத் தேர்ந்தெடுக்கப்பட்டார்.  2013 ஆம் ஆண்டு சூன் மாதத்தில் சீனப் பொதுவுடமைக் கட்சியின் அழைப்பின் பேரில் சீனாவிற்கு சிறப்பு அழைப்பாளராகச் சென்றார். 2013 ஆம் ஆண்டில் இவர், இந்திய தொழிற் சங்க மையத்தின்  தலைவரானார். 2015 ஆம் ஆண்டு விசாகப்பட்டினத்தில் நடைபெற்ற கட்சியின் 21 ஆம் மாநாட்டில் மீண்டும் பொலிட்பீரோ உறுப்பினராகத் தேர்ந்தெடுக்கப்பட்டார். 22 ஆவது கட்சி மாநாட்டில் தபன் குமார் சென் இவருக்குப் பதிலாக அரசாய உறுப்பினரானார், இவர் மத்தியகுழு உறுப்பினராகத் தொடர்ந்தார். தற்போது பத்மநாபன் இந்திய தொழிற்சங்க மையத்தின் துணைத்தலைவராக இருக்கிறார்.

மேற்கோள்கள்

தமிழ்நாட்டைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
பொதுவுடமைவாதிகள்
தமிழ்நாட்டினர்
நாச்சியார்புரம்

நாச்சியார்புரம் என்பது ஜீ தமிழ் தொலைகாட்சியில் 8 சூலை 2019 முதல் 27 சூலை 2020 வரை முதல் திங்கள் முதல் சனி வரை ஒளிபரப்பான குடும்பம் சார்ந்த காதல் தொலைக்காட்சி நாடகத் தொடர் ஆகும். இந்த தொடரில் தினேஷ் கோபாலசாமி மற்றும் ரச்சித்தா மகாலட்சுமி இணைந்து முதன்மை கதாபாத்திரத்தில் நடித்துள்ளனர். இந்த தொடர் 14 ஆகத்து 2020 அன்று 218 அத்தியாயங்களுடன் நிறைவு பெற்றது.

கதை
ஜோதி மற்றும் கார்த்தி, ஒருவருக்கொருவர் காதலிக்கிறார்கள். ஆனால் ஜோதி அத்தை ஜெயலட்சுமி நடராஜனை தனது குடும்பத்திற்கு எதிராக திருமணம் செய்து கொண்டதால் அவர்களது குடும்பம் கடந்த காலத்தில் பிரிந்தது, ஜோதி அத்தை வேறு யாருமல்ல கார்த்தியின் தாய். ஜோதி மற்றும் கார்த்தி தங்கள் குடும்பங்களுக்கு எதிராக எவ்வாறு திருமணம் செய்துகொள்கிறார்கள் என்பது கதையின் முக்கிய அம்சமாக அமைகிறது.

நடிகர்கள்

முதன்மை கதாபாத்திரம்
 தினேஷ் கோபாலசாமி - கார்த்திக்
 ரச்சித்தா மகாலட்சுமி - ஜோதி
 வடிவுக்கரசி - நாக ரத்னம்

துணை கதாபாத்திரம்
 தீபா நேத்ரன் - சீதாலட்சுமி
 பிரேமி வெங்கட் - ஜெயலட்சுமி
 கிரிஷ் - நடராஜன் 
 தீபா சங்கர் - சரஸ்வதி
 வெங்கட் சுபா - ஜெயராம் 
 ரேஷ்மா - சித்ரா
 பாரதி மோகன் - பொய்யாமொழி
 உஷா சாய் - மறிக்கொழத்து 
 ஃபரினா அசாத் - ஷோபனா      
 பவித்ரா ராஜசேகரன் - ஆண்டாள் 
 காவ்யா - ஜானவி 
 ரீமா - ஐஸ்வர்யா 
 சுதா இராமானுசன் - சாந்தகுமாரி
 மது மோகன் - சாந்தகுமார் 
 அழகப்பன் - பவுன்ராஜ் 
 ஸ்ரீ குமார் - சிறப்புத் தோற்றம்

நடிகர்களின் தேர்வு
இந்த தொடரில் பிரிவோம் சந்திப்போம் தொடருக்கு பிறகு தினேஷ் கோபாலசாமி மற்றும் ரச்சித்தா மகாலட்சுமி கணவன் மனைவியானதுக்கு பிறகு இணைத்து நடிக்கும் முதல் தொடர் இதுவாகும். வடிவுக்கரசி, கார்த்தி, பிரேமி வெங்கட், தீபா நேத்ரன் போன்ற பலர் முக்கியாகதாபாத்திரத்தில் நடிக்கின்றார்கள். இந்த தொடரின் கதை நாச்சியார்புரத்தில் உள்ள இரண்டு முக்கிய குடும்பம், அதற்கு நடுவில் நடக்கிற சண்டை, காதல், பிரிவுதான் கதை.

ஒளிபரப்பு நேரம் மாற்றம்
இந்த தொடர் 8 சூலை 2019 முதல்  திங்கள் முதல் சனிக்கிழமை வரை இரவு 8:00 மணிக்கு ஒளிபரப்பாகி, நவம்பர் 4, 2019 முதல் திங்கள் முதல் சனிக்கிழமை இரவு 7 மணிக்கு ஒளிபரப்பாகி, தற்போது சூலை 27, 2020 முதல் திங்கள் முதல் சனி வரை மதியம் 3:00 மணிக்கு நேரம் மாற்றபட்டு ஒளிபரப்பானது.

மதிப்பீடுகள் 
கீழேயுள்ள அட்டவணையில் நீல எண்கள் மிகக் குறைந்த மதிப்பீடுகளையும் சிவப்பு எண்கள்  மிக உயர்ந்த மதிப்பீடுகளைக் குறிக்கும்.

சர்வதேச ஒளிபரப்பு
 இந்த தொடர் ஜீ தமிழ் மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
 இந்த தொடரின் அத்தியாயங்கள் ஜீ5 என்ற இணைய மூலமாகவும் பார்க்கலாம்.

மேற்கோள்கள்

வெளி இணைப்புகள் 
 

ஜீ தமிழ்த் தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழ் குடும்பத் தொலைக்காட்சி தொடர்கள்
தமிழ் காதல் தொலைக்காட்சி நாடகங்கள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2019 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
தொலைக்காட்சியில் கோவிட்-19 தொற்றுநோயின் தாக்கம்
சமத்துவ சிலை (இராமானுஜர்)

| website       = 
}}
சமத்துவச் சிலை (Statue of Equality) என்பது வைணவ ஆச்சாரியார் இராமானுஜரின் சமத்துவக் கொள்கையைப் போற்றும்படியாகவும், அவரது ஆயிரமாண்டு பிறந்தநாள் நினைவாகவும் 216அடி உயரத்தில் தெலங்காணா மாநில தலைநகரான ஐதராபாத்தில் நிறுவப்பட்ட சிலையாகும்.

விளக்கம்
சமத்துவச் சிலை (Statue of Equality) இந்தியாவின் தமிழ்நாட்டில் 11-ஆம் நூற்றாண்டில் வாழ்ந்த வைணவ ஆச்சாரியார் இராமானுஜரின் சமத்துவக் கொள்கையைப் போற்றும்படியாகவும், இவரது ஆயிரமாண்டு பிறந்தநாள் நினைவாகவும் 216அடி உயரமுள்ள இச்சிலை 2019-இல் தெலங்காணா மாநிலத்தின் தலைநகரான ஐதராபாத் நகரத்தில் சின்ன ஜீயரால் நிறுவப்பட்டது. இச்சிலையை இந்தியப் பிரதமர் நரேந்திர மோடி 5 பிப்ரவரி 2022 அன்று திறந்து வைத்தார். 216 அடி உயரம் கொண்ட இராமானுஜர் சிலை, விரிந்த தாமரை வடிவ 54 அடி உயர பீடத்தின் மீது அமைக்கப்பட்டுள்ளது.

தியான நிலையில் அமர்ந்திருக்கும் பஞ்சலோக இராமானுஜர் சிலை 120 கிலோ கிராம் தங்கத்தால் மேற்பூச்சு பூசப்பட்டுள்ளது. இது இராமானுஜர் 120 ஆண்டுகள் வாழ்ந்ததை என்பதை நினைவு கூறுகிறது.

இராமானுஜர் கோயில்
34 ஏக்கர் பரப்பில் அமைந்த இராமானுஜர் கோயிலின் தரை தளத்தில், 63,444 சதுர அடிப்பரப்பில் இராமானுஜரின் வாழ்க்கை வரலாற்றையும், தத்துவங்களை விளக்கும் சிற்பங்களும், சித்திரங்களும் கொண்டது.
30,000 சதுர அடி கொண்ட இரண்டாம் தளத்தில், இராமானுஜரின் 120 அடி உயரம் கொண்ட சிலை அமைக்கப்பட்டுள்ளது. 
கோயிலின் மூன்றாம் தளத்தில் 14,700 சது அடியில் வேத சாத்திரங்களின் மின் நூலகம் மற்றும் ஆய்வு மையம் உள்ளது.

மேற்கோள்கள்

வெளி இணைப்புகள்
 சமத்துவ சிலையின் அதிகாரப்பூர்வ இணையதளம்

இந்தியாவில் உள்ள சிலைகள்
ஐதராபாத்து
வைணவ சமயம்
தெலங்காணாவில் உள்ள இந்துக் கோயில்கள்
அர்சத் மேத்தா

ஹர்சத் மேத்தா (Harshad Mehta) மும்பைப் பங்குச் சந்தையின் தரகர் ஆவார். இவர் மும்பைச் பங்குச் சந்தையின் பங்குகளை வாங்கி விற்றதில், 1992-இல் 27 பெரும் பொருளாதார ஊழல்  வழக்குகளில் 4,999 கோடி ரூபாய் மோசடி செய்த வழக்கில் சிக்கி பம்பாய் உயர் நீதிமன்றம் மற்றும் இந்திய உச்ச நீதிமன்றத்தால் சிறை தண்டனை பெற்றவர். சிறைவாசியாக இருக்கும் போது தனது 47-வது அகவையில் 2001-இல் சிறையில் இறந்தவர்.  

ஹர்சத் மேத்தா செய்த மோசடி களால், பங்குகளை வாங்குவதிலும், விற்பதிலும் இந்திய வங்கிச் சட்ட விதிகள் மற்றும் இந்தியப் பங்குச் சந்தைகளில் இருந்த சட்ட விதிகளில் இருந்த ஓட்டைகள் கண்டறியப்பட்டு, பின்னர் அதனை அடைத்தனர். பங்குச் சந்தையின் வணிகத்தை மேற்பார்வையிட இந்திய அரசு  1992-இல் இந்திய பங்கு மற்றும் பரிவர்த்தனை வாரியம் நிறுவியது. பின்னர் இந்த ஊழலை பற்றிய எழுதிய பத்திரிகை ஆசிரியர் சுசேதா தலால் என்பவருக்கு பத்மசிறீ வழங்கப்பட்டது.

இதனையும் காண்க
 பங்குச்சந்தை

மேற்கோள்கள்

வெளி இணைப்புகள்
 NY Times Article on Harshad Mehta
 Insight on Mehta's Lifestyle 
 Mehta's Flat for Sale
 How Harshad Mehta Rigged the Indian Stock Markets 
 Unfolding the Harshad Mehta Scam

1954 பிறப்புகள்
2001 இறப்புகள்
இந்தியாவில் ஊழல்
பங்குச் சந்தை
பூவே செம்பூவே (தொலைக்காட்சித் தொடர்)

பூவே செம்பூவே என்பது கலைஞர் தொலைக்காட்சியில் 5 ஆகத்து 2019 முதல் திங்கள் முதல் வெள்ளி வரை இரவு 7:00 மணிக்கு ஒளிபரப்பாகும் குடும்ப உறவுக்கும், காக்கிச் சட்டைக்கும் இடையேயான போராட்டத்தை மையமாக வைத்து எடுக்கப்பட்ட  தொலைக்காட்சித் தொடர் ஆகும். லைட் சவுண்ட் மற்றும் மேஜிக் நிறுவனம் தயாரிக்கும் இந்த தொடருக்கு இயக்குநர் சார்லஸ் திரைக்கதை அமைத்திருக்கிறார். இயக்குநர் மனோ பாலாஜி என்பவர் இயக்க, மௌனிகா தைரியமானா காவல் அதிகாரியாக பத்ரா என்ற கதாபாத்திரத்தில் நடிக்கின்றார். அண்ணி உமா மகேஸ்வரி என்ற கதாபாத்திரத்தில் பிரபல நடிகை ஷமிதா வில்லத்தனத்தில் அடுத்த பரிமாணத்தை காட்டி மிரட்ட வருகிறார். இவரின் தம்பியாக புதுமுக நடிகர் நியாஸ் கான் என்பவர் கார்த்திகேயன் என்ற கதாபாத்திரத்தில் பத்ராவுக்கு ஜோடியாக நடிக்கின்றார்.

கதைச்சுருக்கம்
பத்ரா என்ற நேர்மையான இளம் போலீஸ் அதிகாரி திருமணமாகி புகுந்த வீட்டிற்கு செல்லும் ஒரு பெண். தனது கணவன் மீதான காதலுக்கிடையே, கடமையை ஆற்ற பாடுபடும் பத்ரா, உமா மகேஷ்வரியால் என்னென்ன பிரச்சனைகளை சந்திக்கிறாள்? தனது கணவனின் அன்பையும் குடும்பத்தினரின் மனதையும் எப்படி வெல்கிறார்? என்பது தான் இந்த தொடரின் கதை.

நடிகர்கள்
 மௌனிகா - பத்ரா
 ஷமிதா - உமா மகேஷ்வரி
 நியாஸ் கான் - கார்த்திகேயன்

உமா மகேஷ்வரி குடும்பத்தினர்
 உதயா - விநாயகம் 
 சாந்தி வில்லியம்ஸ் - காந்தி மதி  
 சுவேதா - கஸ்தூரி
 அசோக் பாண்டியன் -

மேற்கோள்கள்

வெளி இணைப்புகள்
 கலைஞர் தொலைக்காட்சி வலையகம்
 கலைஞர் தொலைக்காட்சி

கலைஞர் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழ் காவல் தொலைக்காட்சி தொடர்கள்‎
தமிழ் காதல் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2019 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
டி. ஏ. எழுமலை

டி. ஏ. எழுமலை (T. A. Elumalai) இந்தியாவின் தமிழ்நாட்டைச் சேர்ந்த அரசியல்வாதி ஆவார். இவர் 2016 ஆம் ஆண்டு தமிழ்நாடு சட்டமன்றத் தேர்தலில், அனைத்திந்திய அண்ணா திராவிட முன்னேற்றக் கழகத்தின் சார்பில் பூந்தமல்லி சட்டமன்றத் தொகுதியிலிருந்து,  பதினைந்தாம் தமிழக சட்டப்பேரவைக்கு தேர்ந்தெடுக்கப்பட்டார் .

முதலமைச்சர் எடப்பாடி கே.பழனிசாமிக்கு ஆதரவைத் திரும்பப் பெற்றதோடு, கட்சியிலிருந்து பிரிந்து தனி அணியைத் தொடங்கிய தலைவர் டி. டி. வி. தினகரனுக்கு விசுவாசமாகி, அவரது கட்சியான அம்மா மக்கள் முன்னேற்றக் கழகத்தில் இணைந்ததால், சபாநாயகரால் தகுதி நீக்கம் செய்யப்பட்ட 18 உறுப்பினர்களில் இவரும் ஒருவராவார். 2019 ஆம் ஆண்டு மே மாதத்தில் நடைபெற்ற இடைத்தேர்தலில் பூந்தமல்லி தொகுதியில் அம்மா மக்கள் முன்னேற்றக் கழகத்தின் சார்பிடல் போட்டியிட்ட இவர் வாக்குகளின் எண்ணிக்கையில் மூன்றாமிடத்தைப் பெற்று தோல்வியடைந்தார்.

குறிப்புகள் 

1971 பிறப்புகள்
திருவள்ளூர் மாவட்ட நபர்கள்
15 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
வாழும் நபர்கள்
அம்மா மக்கள் முன்னேற்றக் கழக அரசியல்வாதிகள்